
IGNALINOS RAJONO SAVIVALDYBĖS TARYBA


SPRENDIMAS
DĖL IGNALINOS RAJONO SAVIVALDYBĖS TARYBOS KOMITETŲ SUDARYMO

2023 m. gegužės 10 d. Nr. T-81
Ignalina

[bookmark: n_0]Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, 19 straipsnio 3 dalimi, Ignalinos rajono savivaldybės tarybos veiklos reglamento, patvirtinto Ignalinos rajono savivaldybės tarybos 2023 m. vasario 23 d. sprendimu Nr. T-31 ,,Dėl Ignalinos rajono savivaldybės tarybos veiklos reglamento patvirtinimo“, 123, 124, 125 punktais, Ignalinos rajono savivaldybės taryba nusprendžia:
1. Sudaryti Ignalinos rajono savivaldybės tarybos įgaliojimų laikui tris šios sudėties Ignalinos rajono savivaldybės tarybos komitetus: 
1.1. Ekonomikos, finansų, biudžeto ir turto valdymo reikalų komitetą iš 7 (septynių) narių:
1.1.1. Vytautas Gimžauskas;
1.1.2. Donatas Mačys;
1.1.3. Jūratė Rudokienė;
1.1.4. Henrikas Šiaudinis;
1.1.5. Juozas Rokas;
1.1.6. Vilius Cibulskas;
1.1.7. Dovydas Šimkūnas.
1.2. Sveikatos, švietimo, kultūros, sporto, socialinių ir kaimo reikalų komitetą iš 7  (septynių) narių:
1.2.1. Jolanta Bendorė;
1.2.2. Artūras Česliokas;
1.2.3. Nijolė Trinkūnienė;
1.2.4. Justina Bielinytė;
[bookmark: n_2]2023 m. gegužės 25 d. Ignalinos rajono savivaldybės tarybos sprendimo Nr. T-86 redakcija

1.2.5. Irma Rasikė;
1.2.6. Olegas Sosunovas;
1.2.7. Marijona Lukaševičienė.
1.3. Strateginio planavimo, investicijų, urbanistikos ir infrastruktūros plėtros reikalų komitetą iš 7 (septynių) narių:
1.3.1. Jonas Baltakis;
1.3.2. Vygantas Dilys;
1.3.3. Vidmantas Čepulėnas;
1.3.4. Giedrius Palenčius;
1.3.5. Justas Rasikas;
1.3.6. Jūratė Balinskienė;
1.3.7. Aušra Čeponienė.
[bookmark: n_3]2026 m. liepos 2 d. Ignalinos rajono savivaldybės tarybos sprendimo Nr. T-121 redakcija

2. Pavesti komitetams teisės aktų nustatyta tvarka siūlyti Ignalinos rajono savivaldybės tarybai komitetų pirmininkų, jų pavaduotojų kandidatūras.
[bookmark: n_1]3. Pripažinti netekusiu galios Ignalinos rajono savivaldybės tarybos 2019 m. balandžio 30 d. sprendimą Nr. T-53 „Dėl Ignalinos rajono savivaldybės tarybos komitetų sudarymo, jų narių skaičiaus ir komitetų įgaliojimų nustatymo“.
Šis sprendimas gali būti skundžiamas Ignalinos rajono savivaldybės tarybai (Laisvės a. 70, 30122 Ignalina) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.


Savivaldybės meras                                                                                                   Laimutis Ragaišis














Ignalinos rajono savivaldybės tarybos
2023 m. gegužės 10 d. sprendimo Nr. T-81 
priedas
 
IGNALINOS RAJONO SAVIVALDYBĖS TARYBOS KOMITETŲ ĮGALIOJIMAI
 
1. Ekonomikos, finansų, biudžeto ir turto valdymo reikalų komiteto įgaliojimai:
1.1. Svarsto pateiktus Ignalinos rajono savivaldybės tarybai (toliau – taryba) tvirtinti rajono ekonominės ir socialinės raidos planus, prognozes ir jų vykdymą, analizuoja lėšų iš Europos Sąjungos ir kitų struktūrinių fondų naudojimo teisėtumą ir teikia išvadas.
1.2. Svarsto pateiktą tarybai tvirtinti rajono biudžetą, stebi jo vykdymą ir teikia išvadas.
1.3. Analizuoja ir teikia pasiūlymus dėl fondų sudarymo ir nebiudžetinių lėšų panaudojimo.
1.4. Rengia pasiūlymus dėl vietinių rinkliavų nustatymo ir teikia tarybai.
1.5. Teikia pasiūlymus dėl įmonių teikiamų paslaugų ir kainų reguliavimo.
1.6. Analizuoja savivaldybės turto klausimus.
1.7. Dalyvauja kontroliuojant ilgalaikio ir trumpalaikio turto panaudojimą ir teikiamų paslaugų kokybę.
1.8. Analizuoja vidaus rezervų ir biudžeto pajamų didinimo galimybes ir teikia pasiūlymus dėl ekonominio režimo stiprinimo, ūkininkavimo formų tobulinimo.
1.9. Bendradarbiaudamas su Valstybine mokesčių inspekcija, analizuoja mokesčių surinkimą ir teikia pasiūlymus šiais klausimais.
1.10. Teikia siūlymus verslo rėmimo, turizmo plėtros ir savivaldybės turto naudojimo klausimais.
1.11. Analizuoja įmonių, akcinių bendrovių steigimo, reorganizavimo, pertvarkymo ir likvidavimo tikslingumą ir teikia išvadas.
1.12. Teikia pasiūlymus investicijų, banko kreditų, finansinių lengvatų suteikimo klausimais.
2. Sveikatos, švietimo, kultūros, sporto, socialinių ir kaimo reikalų komiteto įgaliojimai:
2.1. Analizuoja vaikų ir jaunimo bendrojo lavinimo ir papildomo ugdymo būklę.
2.2. Svarsto klausimus, susijusius su gyventojų kultūros, etnokultūros, kūno kultūros ir sporto ugdymu, poilsio organizavimu, paminklotvarka.
2.3. Teikia pasiūlymus paminklotvarkos ir paminklosaugos klausimais.
2.4. Nagrinėja tautinių mažumų ir religinių bendruomenių problemas.
2.5. Svarsto tarptautinio bendradarbiavimo klausimus ir teikia išvadas.
2.6. Analizuoja jaunimo užimtumo ir papildomo ugdymo problemas ir teikia pasiūlymus.
2.7. Svarsto ikimokyklinio ugdymo proceso klausimus.
2.8. Svarsto rajono kultūros renginių planų projektus.
2.9. Svarsto sveikatos priežiūros plėtros kryptis ir teikia išvadas tarybai.
2.10. Teikia pasiūlymus sveikatos priežiūros klausimais.
2.11. Stebi rajono sanitarijos būklę ir teikia pasiūlymus.
2.12. Pagal savo kompetenciją svarsto programas ir teikia išvadas.
2.13. Nagrinėja gyventojų ir organizacijų pareiškimus, siūlymus komiteto kompetencijos klausimais.
2.14. Svarsto klausimus, susijusius su gyventojų pirmine sveikatos apsauga, sergamumo prevencija, ligonių slaugos organizavimu.
2.15. Teikia pasiūlymus socialinės globos, rūpybos ir paramos klausimais.
2.16. Svarsto socialinės apsaugos plėtros kryptis ir teikia išvadas tarybai.
2.17. Svarsto klausimus, susijusius su vaiko teisių apsauga.
2.18. Analizuoja socialinių fondų sudarymo ir lėšų panaudojimo klausimus ir teikia išvadas.
2.19. Teikia pasiūlymus dėl biudžeto lėšų skyrimo socialinėms reikmėms.
2.20. Svarsto socialiai neapsaugotų gyventojų problemas ir teikia pasiūlymus.
2.21. Kontroliuoja tarybos sprendimų socialiniais klausimais vykdymą.
2.22. Svarsto klausimus, susijusius su neįgalių asmenų, senelių slaugos organizavimu ir rūpyba.
2.23. Teikia pasiūlymus dėl gyventojų užimtumo didinimo ir viešųjų darbų organizavimo gerinimo.
2.24.Teikia pasiūlymus žemės ūkio klausimais.
3. Strateginio planavimo, investicijų, urbanistikos ir infrastruktūros plėtros reikalų komiteto įgaliojimai:
3.1. Teikia pasiūlymus dėl savivaldybės teritorijos plėtojimo bendrojo plano ir jo pakeitimų.
3.2. Teikia pasiūlymus dėl savivaldybės saugomų teritorijų steigimo, kraštovaizdžio objektų tvarkymo.
3.3. Teikia pasiūlymus dėl savivaldybės teritorijos ribų keitimo.
3.4. Teikia pasiūlymus, susijusius su želdinių apsauga, miestų, miestelių ir kaimų tvarkymu ir švara.
3.5. Teikia pasiūlymus, susijusius su žemės ūkio plėtros strategija.
3.6. Analizuoja žemės reformos problemas.
3.7. Teikia pasiūlymus dėl įvairių rėmimo fondų panaudojimo.
3.8. Teikia pasiūlymus, susijusius su racionaliu žemės naudojimu, ekologijos ir civilinės saugos problemomis, valymo įrenginių statyba ir eksploatavimu, gamtos paminklų apsauga, medžiokle bei žvejyba.
3.9. Teikia siūlymus dėl stichinių nelaimių metu padarytų nuostolių kompensavimo tvarkos.
3.10. Teikia pasiūlymus dėl agroturizmo ir kaimo turizmo plėtros rajone.
3.11. Nagrinėja miškotvarkos ir miškų ūkio klausimus.
3.12. Pagal savo kompetenciją svarsto programas ir teikia išvadas.
3.13. Nagrinėja gyventojų ir organizacijų pareiškimus, siūlymus komiteto kompetencijos klausimais.
3.14. Teikia pasiūlymus dėl rajono teritorijos suskirstymo į seniūnijas ir jų ribų nustatymo, nagrinėja pasiūlymus ir teikia išvadas dėl rajono teritorijos ribų keitimo.
3.15. Svarsto Ignalinos rajono savivaldybės strateginio veiklos ir plėtros planų projektus, teikia pastabas ir pasiūlymus dėl jų tikslinimo ar papildymo, teikia pasiūlymus svarstant kitus strateginio planavimo klausimus.
3.16. Analizuoja seniūnų veiklą tenkinant gyventojų poreikius.
3.17. Analizuoja, kaip komunalinio ūkio, ryšių, transporto, statybos, prekybos, buities paslaugų įmonės ir organizacijos teikia paslaugas gyventojams.
4. Ekonomikos, finansų, biudžeto ir turto valdymo reikalų, Sveikatos, švietimo, kultūros, sporto, socialinių ir kaimo reikalų, Strateginio planavimo, investicijų, urbanistikos ir infrastruktūros plėtros reikalų komitetai svarsto visus Ignalinos rajono savivaldybės tarybai teikiamus klausimus ir gali teikti pasiūlymus ir išvadas.

